14. ΝΟΜΟΣ υπ' αριθ. 7 της 18/20 Φεβρ. 1975 (ΦΕΚ Α' 25) Περί παραγραφής εγκλημάτων τινών και ευεργετικών μέτρων υπέρ κατηγορίας καταδικασθέντων ή διωκομένων. Άρθρ.1.-1.Καταδικασθέντες ερήμην ή διωκόμενοι δι' εγκλήματα προβλεπόμενα υπό των Α.Ν. 375/ 1936 "περί τιμωρίας των εγκλημάτων κατασκοπείας και των εγκληματικών ενεργειών των απειλουσών την εξωτερικήν ασφάλειαν της Χώρας" και 376/ 1936 "περί μέτρων ασφαλείας οχυρών θέσεων", δύνανται να τύχουν αναστολής της εκτίσεως της ποινής των ή της περαιτέρω ποινικής αυτών διώξεως. 2.Η κατά την προηγουμένην παράγραφον αναστολή χορηγείται δι' αποφάσεως του Υπουργού Δικαιοσύνης, εκδιδομένης μετά γνώμην της υπό του άρθρ. 14 του Νόμ. 2058/1952 "περί μέτρων ειρηνεύσεως", ως αντικατεστάθη δια του άρθρ. 3 του Νόμ. 4496/1966, (τόμ. 8 σελ. 128,11) προβλεπομένης Επιτροπής. 3.Η κατά την προηγουμένην παράγραφον Επιτροπή επιλαμβάνεται του έργου της επί τη αιτήσει των ενδιαφερομένων, γονέων, συζύγων ή τέκνων αυτών, εξουσιοδοτουμένων προς τούτο και δι' απλής επιστολής και συνεδριάζει παρόντων απάντων των μελών αυτής. Προς σχηματισμόν της κρίσεώς της λαμβάνει υπ' όψιν την σχετικήν δικογραφίαν εκάστου, ως και εις το είδος του εγκλήματος, τα αίτια και τας περιστάσεις υφ' ας τούτο ετελέσθη, την ποινικήν κατάστασιν του αιτούντος, ως και παν έτερον στοιχείον χρήσιμον δια την κρίσιν αυτής. Η Επιτροπή δύναται να αναβάλη την λήψιν αποφάσεως, προς συγκέντρωσιν πλειόνων στοιχείων. Εν περιπτώσει απορρίψεως της αιτήσεως η Επιτροπή δύναται να επιληφθή εκ νέου της υποθέσεως του αυτού προσώπου μετά παρέλευσιν τουλάχιστον τριμήνου, κατόπιν νέας αιτήσεως και επί τη βάσει νέων στοιχείων. Αι αποφάσεις της Επιτροπής λαμβάνονται κατά πλειοψηφίαν. 4.Τον Γενικόν Γραμματέα του Υπουργείου Δικαιοσύνης, ως Πρόεδρον της κατά την προηγουμένην παράγραφον Επιτροπής, ελλείποντα, απόντα ή κωλυόμενον αναπληροί ο Γενικός Διευθυντής Σωφρονιστικής Διοικήσεως του Υπουργείου Δικαιοσύνης. 5.Αι διατάξεις του άρθρ. 16 του Νόμ. 2058/1952 (κατωτ. σελ. 174) εφαρμόζονται αναλόγως εν προκειμένω. 6.Οι τυγχάνοντες του κατά το παρόν άρθρον ευεργετήματος, εάν εντός τριετίας ήθελον υποπέσει εις έγκλημα εκ δόλου πηγάζον δι' ο επεβλήθη αμετακλήτως ποινή υπερβαίνουσα τα έτος, εάν μεν είχον καταδικασθή υπόκεινται εις αθροιστικήν έκτισιν της τε ανασταλείσης και της νέας ποινής, εκτός εάν η ανασταλείσα ήτο η ποινή του θανάτου, ότε αύτη μετατρέπεται αυτοδικαίως εις ισόβιον κάθειρξιν, εάν δε ήσαν φυγόδικοι, εισάγονται εις δίκην και δια την υπόθεσιν ης ανεστάλη η ποινική δίωξις δυνάμει των διατάξεων του παρόντος. 7.Εάν εντός τριετίας της προβλεπομένης υπό της προηγουμένης παραγράφου, οι τυχόντες αναστολής εκτίσεως της ποινής ή της περαιτέρω διώξεώς των δεν ήθελον υποπέσει εις έγκλημα εκ δόλου πηγάζον, δι' ο επεβλήθη αμετακλήτως ποινή υπερβαίνουσα το έτος, η μεν επιβληθείσα ποινή, ης η εκτέλεσις ανεστάλη θεωρείται ως αποτιθείσα, η ανασταλείσα δε ποινική δίωξις παύει οριστικώς, των σχετικών δικογραφιών, τιθεμένων κατ' αμφοτέρας τας περιπτώσεις, εις το αρχείον δια πράξεως του αρμοδίου Εισαγγελέως ή Επιτρόπου. Άρθρ.2.-Εις τας περιπτώσιες τας προβλεπομένας υπό των άρθρ. 5 και 13 του Νόμ. 2058/1952 "περί μέτρων ειρηνεύσεως", ως ετροποιήθη δια του Ν.Δ. 4437/1955 και Νόμ. 4496/1966, εάν εντός της υπό τούτου προβλεπομένης πενταετίας οι τυχόντες των κατά τα άρθρα ταύτα ευεργετημάτων δεν υπέπεσαν εις το αυτό ή εις έτερον έγκλημα προβλεπόμενον υπό των Α.Ν. 375/1936 και 509/1947 ή εις έγκλημα εκ δόλου πηγάζον δι' ο επεβλήθη αμετακλήτως ποινή φυλακίσεως υπερβαίνουσα το έτος, θεωρείται ότι ούτοι απέτισαν την εις ην κατεδικάσθησαν ποινήν, αποκαθιστάμενοι αυτοδικαίως εις τα πολιτικά αυτών δικαιώματα, αιρομένης και της υπό του Κώδικος περί Δικηγόρων προβλεπομένης απαγορεύσεως περί επαναδιορισμού των ως δικηγόρων. Άρθρ.3.-1.Θεωρούνται παραγεγραμμέναι αι αξιόποινοι πράξεις αι τελεσθείσαι εν Κρήτη μέχρι της δημοσιεύσεως του Νόμ. 2058/1952 "περί μέτρων ειρηνεύσεως", αι αναφερόμεναι εις το άρθρ. 13 του ως άνω Νόμ. 2058/1952, ως και τα προς αυτάς συναφή και οπωσδήποτε συναπτόμενα εγκλήματα. 2.Δικογραφίαι αφορώσαι εις τα εγκλήματα, περί ων η προηγουμένη παράγραφος, τίθενται εις το Αρχείον δια πράξεως του αρμοδίου Εισαγγελέως ή Επιτρόπου. Άρθρ.4.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. (Μετά τη σελ. 168,04(α) Σελ. 168,05 Τεύχος 554 - Σελ. 15 Αναστολή της ποινής 9.Γ.α.14 9.Γ.α.14 Αναστολή της ποινής